Οδηγός χρήσης του WALKMAN
Εκτύπωση
Αρχική σελίδα > Ακύρωση θορύβου > Ρυθμίσεις ακύρωσης θορύβου > Ρύθμιση του εφέ ακύρωσης θορύβου [Set Noise Cancel Level]

## Ρύθμιση του εφέ ακύρωσης θορύβου [Set Noise Cancel Level]

Η συσκευή αναπαραγωγής έχει σχεδιαστεί με τέτοιο τρόπο, ώστε να αξιοποιεί πλήρως τη λειτουργία ακύρωσης θορύβου [Πληροφ.]. Ωστόσο, ενδέχεται να μπορείτε να βελτιώσετε την απόδοση της λειτουργίας, ανάλογα με το σχήμα των αυτιών σας ή το περιβάλλον χρήσης, αυξάνοντας (ή μειώνοντας) την ευαισθησία του μικροφώνου που είναι εγκατεστημένο στα ακουστικά. Μπορείτε να ρυθμίσετε την ευαισθησία του μικροφώνου, ρυθμίζοντας το επίπεδο ακύρωσης θορύβου. Προσαρμόστε τη λειτουργία όταν το εφέ ακύρωσης θορύβου δεν είναι ικανοποιητικό.

1. Από το μενού Home, επιλέξτε [Settings] [NC Settings] [Set Noise Cancel Level].

1. Πατήστε το κουμπί / για να προσαρμόσετε το επίπεδο ρύθμισης και, στη συνέχεια, πατήστε το κουμπί για επιβεβαίωση.

- Μπορείτε να προσαρμόσετε τη ρύθμιση σε 31 βήματα. Όταν η ένδειξη βρίσκεται στην κεντρική θέση, η λειτουργία αποφέρει τη μέγιστη δυνατή απόδοση σε κανονικό περιβάλλον. Μετακινήστε τη θέση της ένδειξης για να ρυθμίσετε την επιθυμητή τιμή.

Συμβουλή

- Μπορείτε επίσης να προσαρμόσετε τη ρύθμιση από την οθόνη [NC Modes], επιλέγοντας το στοιχείο [Set Noise Cancel Level] από το μενού επιλογών.

Σημείωση

- Αυτή η λειτουργία έχει αποτέλεσμα μόνο όταν συνδέσετε στη συσκευή αναπαραγωγής τα ακουστικά που παρέχονται και ρυθμίσετε τη λειτουργία [Noise Canceling: On/Off] στη ρύθμιση [On].

- Όταν η ένδειξη βρίσκεται στην προεπιλεγμένη ρύθμιση (κεντρική θέση), η λειτουργία αποφέρει τη μέγιστη δυνατή απόδοση σε κανονικό περιβάλλον. Η απόδοση της λειτουργίας ακύρωσης θορύβου δεν βελτιώνεται απαραίτητα με μεγιστοποίηση της ευαισθησίας του μικροφώνου.

Πίσω στην κορυφή